(Majsko jutro)
<poem>
A kud se žure plašljive sjene?
Kud noćne ptice se spremaju?
U zagrljaju te šume snene
Zar svojih gnijezda nemaju?

Sad dan će doći u sjajnoj ekvipaži
Na glavi sa krunom od zlata -
Već otvaraju mu nevidni paži
Kapije safirnih palata.

U zapjenjenom šumu kaskada
S parom se biser diže i pada
Na usne mirisnih cvjetova.

Drveće žuti k'o u ekstazi -
Više nas anđelski blagoslov slazi
U zvuku sunčanog cjelova. </poem>

Musa Ćazim Ćatić